AQShda Chevrolet Bolt elektromobillari 5 oyda 7 million kilometr yo‘l bosdi

Joriy yil aprel oyi boshi holatiga Chevrolet Bolt elektromobili egalari jami 7 355 185 kilometr yo‘l bosdi. Bu haqda “Motor” xabar bermoqda.

Model AQSh bozorida o‘tgan yil dekabrida paydo bo‘ldi. O‘shandan beri avtomobilni salkam 3,5 ming kishi xarid qildi. 
Hozirda Bolt faqat bir necha shtatlar— Kaliforniya, Merilend, Nyu-Jersi, Massachusets, Nyu-York, Oregon, Virjiniya va Vashingtondagina sotilmoqda. AQShning barcha hududida avtomobil shu yil yozida paydo bo‘ladi. 
AQShda Bolt 2016-yilning eng yaxshi avtomobili deb topildi. Uning narxi 36,6 ming dollardan boshlanadi. “Daryo”ning Telegram’dagi rasmiy kanali — @toshqindaryo’ga a’zo bo‘ling!